Tirsdag ettermiddag varslet Norges vassdrags- og energidirektorat igjen at farenivået ved Mannen er gult etter store nedbørsmengder. Det har skjedd mange ganger før, men igjen øker spenningen om hvorvidt fjellet kommer til å rase denne gangen.

– Den siste uka har det vært økende bevegelse på Veslemannen, forteller geolog ved NVE, Ingrid Skrede.

Mange reaksjoner

Det er mange som reagerer på meldingen om at Mannen er i bevegelse på nytt. På NRK Møre og Romsdal sine Facebook-sider strømmer det på med kommentarar tirsdag ettermiddag.

– Kan ikke skjønne annet enn at det må være bedre for alle å bare evakuere for en liten stund, og så sprenge hele "Mannen", skriver en, og legger til at det nok ville spare mange for spekulasjoner og irritasjon.

Tidligere i sommer ble det kjent at NVE vil ta vann i bruk, for å få ned fjellet, om det ikke kommer av seg selv. Neste gang farenivået blir rødt, har direktoratet sagt at de vil pøse på med så mye vann at fjellpartiet forhåpentligvis raser ned.

Ikke dramatisk

I rapporten står det at det i sommer har vært jevn bevegelse i fjellpartiet Veslemannen, men

Geolog ved NVE, Ingrid Skrede. Foto: Olaug Bjørneset / NRK

at farten har økt den siste uken. Nå er det omtrent 9 mm per døgn i øvre del av området, mot 1 mm i døgnet for nedre del av området.

Skrede forteller at det ikke skal være dramatisk, og at det ikke er snakk om evakuering på dette tidspunktet.

– Det er en jevn stigning så det er ikke noe dramatisk, sier hun.

Hun forteller videre at det heller er snakk om en økt beredskap for aktørene, i tilfelle noe skal skje.

NVE har tidligere varslet om rødt farenivå flere ganger, og dermed også evakuert flere innbyggere.

Sjefgeolog Lars Harald Blikra ble kjent i hele landet da han høsten for tre år siden varslet

Sjefgeolog Lars Harald Blikra. Foto: Roar Strøm / NRK

omtrent på timen når det ustabile fjellpartiet ved Mannen i Romsdal kom til å rase. Men fjellet står fremdeles.